|  |  |
| --- | --- |
|  |  |

**I. Studenții sau absolvenții învățământului superior** care doresc să efectueze un stagiu de practică în cadrul Autorității Naționale de Reglementare pentru Serviciile Comunitare de Utilități Publice – A.N.R.S.C. vor depune la Secretariatul Președintelui o cerere adresată Președintelui A.N.R.S.C..

Cererea va fi depusă la Secretariatul Președintelui cu minim 5 zile lucrătoare înaintea perioadei pentru care se solicită efectuarea stagiului de practică și va cuprinde perioada în care studentul/absolventul de învățământ superior dorește să efectueze stagiul și domeniul/domeniile de interes pentru efectuarea stagiului.

La cerere se vor anexa următoarele documente:

* scrisoare de motivație, cu sublinierea domeniilor de interes pentru efectuarea stagiului de practică;
* curriculum vitae;
* adeverință de student;
* scrisoare de recomandare din partea unui profesor.

În funcție de locurile disponibile pentru stagiile de practică, aplicanții cu dosarele aprobate vor fi anunțați telefonic cu privire la data efectuării stagiului aprobat.

**II. I**n cazul în care efectuarea stagiului de practică se solicită de către o **instituție de învățământ superior**, aceasta va depune o solicitare la Secretariatul Președintelui, adresată Președintelui A.N.R.S.C.. Solicitarea va fi depusă la Secretariatul Președintelui cu cel puțin 10 zile lucrătoare înaintea perioadei pentru care se solicită efectuarea stagiului de practică și va cuprinde perioada pentru care se solicită efectuarea stagiului, precum și numărul studenților pentru care se solicită efectuarea stagiului de practică.

Se vor anexa următoarele documente pentru fiecare student pentru care se solicită efectuarea stagiului de practică:

* scrisoare de motivație, cu sublinierea domeniilor de interes;

În funcție de locurile disponibile pentru stagiile de practică în perioada solicitată, Direcția dezvoltare instituțională, resurse umane și IT va comunica în scris instituției solicitante răspunsul adecvat, respectiv data efectuării stagiilor aprobate.

**Informații suplimentare** se pot obține la telefon: 0213179751